钦定古今图书集成/方舆汇编/边裔典/第114卷 > 《防河套议》前人
## 钦定古今图书集成/方舆汇编/边裔典/第114卷 > 《防河套议》前人

成化二年三月，延绥纪功兵部郎中杨琚奏：“延绥、庆
阳二境，东接偏头关，西至宁夏花马池，相去二千馀
里，营堡迂疏，兵备稀少，以致河套达贼屡为边患。近
有百户朱长，年七十馀，自幼熟游河套，亲与臣言，套
内地广田腴，亦有盐池海，葭州等民多出墩外种食。
正统间，有宁夏副总兵黄鉴奏，欲于偏头关、东胜关、
黄河西岸地名一科树起，至榆沟、速迷都六镇，沙河
海子、山火石脑儿、碱石海子、回回墓、红盐池、百眼井、
甜水井、黄沙沟，至宁夏黑山、觜马营等处，共立十三
城堡，七十墩台，东西七百馀里”，实与偏头关、宁夏相
接，惟隔一黄河耳。当时议者以为地土平漫难据。已
之后，总兵官石亨又奏欲将延绥一路营堡移徙直
道，是欲不免暂劳一时军民之力实为万世边防之
长策也。按薛应旗曰：尝历延绥庆阳诸境，往复于偏
头关花马池二千里间，凡诸营堡咸为稽考，询之将
官故老，犹皆记忆杨琚之策，且曰“曾铣几于复套。”其
计盖不出此，惜乎垂成而杀身也。